Rama-rama gajah

Rama-rama gajah atau rama-rama atlas, dengan nama saintifik Attacus atlas, ialah rama-rama saturniid besar yang endermik dari hutan Asia. Spesies ini digambarkan oleh Carl Linnaeus dalam Edisi ke-10 Systema Naturae-nya pada 1758. Ia turut dipanggil kupu-kupu gajah.

Rama-rama gajah ialah salah satu lepidoptera terbesar, dengan rentang sayap berukuran hingga  dan kawasan permukaan sayap sekitar 160 cm2 (≈25 in2). Ia mengatasi rentang sayap Thysania agrippina dan Attacus caesar, dan kawasan permukaan sayap rerama Hercules (Coscinocera hercules). Seperti kebanyakan rerama sutera, si betina ketara lebih besar dan lebih berat berbanding si jantan, sedangkan si jantan ada sesungut yang lebih lebar.Watson, A. & Whalley, P.E.S. (1983). The Dictionary of Butterflies and Moths in Colour. Peerage Books, London, England. Robert G. Foottit & Peter H. Adler. 2009. Insect Biodiversity: Science and Society. Blackwell Publishing Ltd. Rainier Flindt. 2006. Amazing Numbers in Biology. Springer-Verlag, Berlin. 

 Habitat 
Habitatnya kebanyakannya hutan tropika kering, hutan sekunder, dan tanah belukar merentasi Asia Selatan, Asia Timur dan Asia Tenggara, termasuk Borneo.Holloway, J.D. (1987). The Moths of Borneo, part 3: Lasiocampidae, Eupteroptidae, Bombycidae, Brahmaeidae, Saturniidae, Sphingidae. Southdene Sdn. Bhd., Kuala Lumpur

Spesies ini dijumpai di luar julat tempatannya sekurang-kurangnya dua kali. Si betina dewasa dijumpai pada 2012 di Ramsbottom, England setelah ia mendarat di atas ambang tingkap dan dianggap telah melarikan diri dari himpunan persendirian. Spesimen lain diambil gambar di Bellevue, Washington pada Julai 2022, sulung kali spesies ini dikesan di Amerika Syarikat.

Rujukan

Kategori:Saturniidae